Чарнагорскі ўніверсітэт

Чарнагорскі ўніверсітэт (чарнаг. Univerzitet Crne Gore, сербск.: Универзитет Црне Горе, UCG) — адзіны дзяржаўны ўніверсітэт Чарнагорыі. Галоўны кампус і старыя факультэты ўніверсітэта размешчаны ў Падгорыцы. Гісторыя Універсітэт быў заснаваны 29 красавіка 1974 года. На той момант былі арганізаваны: тры факультэты: эканамічны, горадабудаўнічы і юрыдычны (усе ў Цітаградзе); два каледжы: педагагічны (Нікшыч) і мараходны (Котар); тры навукова-даследчыя інстытуты, асацыяаваныя з універсітэтам: гісторыі, аграноміі і біялогіі, медыцынскіх даследаванняў (усе ў Цітаградзе). Праз год пасля заснавання ўніверсітэту было прысвоена імя Вялька Влахавіча, але ў 1992 годзе вернута ранейшая назва — Універсітэт Чарнагорыі. Структура Універсітэт арганізаваны гэтак жа, як большасць еўрапейскіх універсітэтаў. Кіраўнічы Савет пад старшынствам рэктара кіруе ўніверсітэтам. Вышэйшы акадэмічны орган — універсітэцкі Сенат. Факультэты ўзначальваюць дэканы, інстытуты — дырэктары. На факультэтах і ў інстытутах галоўнымі акадэмічнымі органамі з’яўляюцца саветы па навукова-выкладчыцкіх пытаннях. Вышэйшы студэнцкі орган — студэнцкі Парламент. Прадстаўнікі студэнтаў выбіраюцца ва ўсе органы ўніверсітэта і факультэтаў. На дадзены момант працуюць наступныя факультэты (большасць размяшчаюцца ў Падгорыцы): Факультэт эканомікі Факультэт юрыспрудэнцыі Факультэт электратэхнікі Факультэт горадабудаўніцтва Факультэт металургіі і тэхналогіі Факультэт механікі і тэхнікі Факультэт прыродазнаўчых навук і матэматыкі Факультэт медыцыны Факультэт паліталогіі Факультэт архітэктуры Факультэт філасофіі размешчаны ў Нікшычы. Сваю гісторыю пачынае з 1947 года, калі быў заснаваны педагагічны каледж (Viša pedagoška школа) у Цэтынэ. У 1963 годзе каледж быў пераведзены ў Нікшыч і перайменаваны ў Педагагічную акадэмію (Pedagoška akademija). 29 красавіка 1974 года стаў часткай універсітэта. З 1977 па 1988 год школа называлася настаўніцкім факультэтам (Nastavnički fakultet). З 1988 года факультэт вядомы пад бягучай назвай. Факультэт прыгожых мастацтваў (Цэтынэ) Факультэт драматургіі (Цэтынэ) Музычная акадэмія (Цэтынэ) Марскі факультэт (Котар) Факультэт турызму і гатэльнага менеджменту (Котар) Факультэт прыкладной фізіятэрапіі (Херцег-Нові) Таксама ў склад універсітэта ўваходзяць наступныя навукова-даследчыя інстытуты: Інстытут замежных моў Інстытут біятэхналогій Інстытут гісторыі Інстытут біялогіі мора (Котар) Акрамя таго, ва ўніверсітэт уваходзяць: Універсітэцкая бібліятэка Цэнтр інфармацыйных тэхналогій Цэнтр правоў чалавека Цэнтр міжнароднага навучання Цэнтр якасці Вядомыя выпускнікі і выкладчыкі Міла Джуканавіч — прэм’ер-міністр Чарнагорыі ў 2006, 2008—2010 і 2012—2016 гадах. Жэльна Штуранавіч — прэм’ер-міністр Чарнагорыі ў 2006—2008 гадах. Ігар Лукшыч — прэм’ер-міністр Чарнагорыі ў 2010—2012 гадах. Светазар Маравіч — прэзідэнт Дзяржаўнага Саюза Сербіі і Чарнагорыі ў 2003—2006 гадах. Бранка Павічавіч — гісторык, акадэмік, прэзідэнт Чарнагорскай акадэміі навук і мастацтваў Зноскі Спасылкі Афіцыйны сайт Універсітэта Чарнагорыі Архівавана 11 мая 2023. Факультэт эканомікі Архівавана 5 сакавіка 2018. Факультэт юрыспрудэнцыі Архівавана 19 верасня 2017. Факультэт электратэхнікі Архівавана 28 лютага 2012. Факультэт горадабудаўніцтва Архівавана 27 студзеня 2013. Факультэт металургіі і тэхналогіі(недаступная спасылка) Факультэт механікі і тэхнікі Архівавана 6 сакавіка 2016. Факультэт прыродазнаўчых навук і матэматыкі Архівавана 6 сакавіка 2016. Факультэт медыцыны Марскі факультэт Архівавана 23 красавіка 2021. Інстытут біялогіі мора Факультэт турызму і гасцінічнага менеджменту Факультэт прыкладной фізіятэрапіі Факультэт паліталогіі Факультэт архітэктуры Архівавана 7 сакавіка 2012. Факультэт спорту і фізвыхавання Архівавана 8 верасня 2011. Факультэт біятэхналогіі Факультэт фармакалогіі Факультэт вытанчаных мастацтваў Архівавана 4 лістапада 2012. Факультэт філасофіі Архівавана 9 сакавіка 2025. Факультэт драмы Архівавана 18 лістапада 2025. Інстытут замежных моў Цэнтр інфармацыйных тэхналогій Архівавана 15 мая 2012. Спасылкі Афіцыйны вэб-сайт Чарнагорскага ўніверсітэта (чарнагор.) (англ.)